Adejoké Bakare

Adejoké "Joké" Bakare nyɛla British mini Nigeria nira ŋun duɣiri bindira ka o yaa jendi gbansabila bindira duɣibu ni. O nyɛla ŋun bɔhim duɣibu o toli, yuuni 2024, ŋuna n daa nyɛ gbansabinli paɣa tuuli United Kingdom ka bɛ ti o pini shɛli bɛ ni boli "Michelin-star". Lala yuuni maa ni yaha, o daa lahi di yuuni maa duɣiri-gonaate tali "National Restaurant" pina tibu ni.

 Maŋmaŋa lahabali 

 Piligu biɛhigu 
Bakare nyɛla bɛ ni daa dɔɣi so Kaduna, Nigeria ka lahi wumsi o ni. O yuli din nyɛ Yoruba yuli ka o ba mi dini nyɛ Igbo yuli, nyɛla di che ka o mi kaya ni taɣada balibu pam. O ni daa bɔhindi "biomedical sciences" Kaduna State University, o daa nyɛla ŋun wumsiri zahim. 

Yuuni 1999, o daa nyɛla ŋun labi United Kingdom ni o ti tuɣi o bɔhimbu. O daa nyɛla ŋun tumdi tuun bɔbigu. Bakare daa lahi nyɛla ŋun leei kuli zaŋ o suhuyurilim zaa kpa tuɣibu polo. O nyɛla ŋun bɔhim duɣibu o maŋmaŋa, o nyɛla ŋun kɔhiri bindirigu o ni chani Asori du' shɛli ni sambani ni, ka daa naan yi ti laɣim "supper clubs" laɣingu, ka kahigi o zaɣa zaŋ chaŋ Africa bindira polo.

Yuuni 2019, o zonima daa kpaŋsi o ni o kpe "Brixton Kitchen" duɣibu kompateesa ni, ka di pini daa nyɛ chira ata shitɔɣu din be "Brixton Village". Din daa niŋ o lahiʒibu, Bakare daa di la kompateesa maa "amateur" pubu yaɣili.

 Chishuru 
Anashaara goli September yuuni 2020, Bakare daa yooi Chishuru, bindira dun din be Brixton, London ka o bindiri duɣira nyɛ gbansabila bindira. Yuuni 2022, Chishuru nyɛla bɛ ni daa taɣi yuli boli shɛli "London's Best Restaurant", Time Out Magazine n daa boli li.

Chishuru nyɛla din kparibɔɣiri yɛn teei pam London, pɔi ka naan yoi tooi zooi gari di din be Brixton yaɣiloi maa. Anashaara goli September yuuni 2023, Bakare mini Chishuru daa ʒini Fitzrovia. Anshaara goli November yuuni 2023, Charlotte Ivers daa labi mali Chishuru zali ka niriba daa lahi ti li zaɣa pam.

Anashaara goli February dabaanu dali yuuni 2024, Chishuru mini duɣibu kpɛma Bakare daa di "Michelin-star" pini. Lala pini ŋɔ dibu ni, Bakare daa niŋ gbansabinli paɣa tuuli ŋun di lala pini ŋɔ United Kingdom. Ŋuna n yɛn nyɛ dunia zaa paɣa ŋun pahiri buyi ka di "Michelin star" di ni daa niŋ ka France Georgiana Viou di li nyaaŋa, ŋun daa di "Michelin star" yuuni 2023.

Anashaara goli June yuuni 2024, Bakare daa nyɛla ŋun di "Chef of the Year" dini daa niŊ ka "Time Out's National Restaurant" tiri pina.

 Kundivihira 

Pubu:Lahabaya zaa